Muzej internet muzeja (16/7/04) - 2004-07-15
Na web siteu našle su mjesto i kolekcija pivskih limenki, galerija starih božićnih svijeća, muzej stranih prehrambenih proizvoda i muze
Mnogi od najpoznatijih muzeja na svijetu imaju svoje internet stranice na kojima se mogu vidjeti izlošci kojima raspolažu. Međutim, internet sve više postaje dom neobičnih, osobnih muzeja koji postoje jedino u virtualnom prostoru. O najzanimljivijima od takvih muzeja u prilogu Arta Chimesa. S toliko puno internet muzeja trebali smo pomoć stručnjaka da nam pomogne u otkrivanju najzanimljivijih izložbi. U tome vjerojatno nitko nije bolji od Jima Coudala koji je utemeljio Muzej internet muzeja. "Pronašli smo razne više i manje neobične kolekcije. Među njima su kolekcija pivskih limenki, galerija starih božićnih svijeća, muzej stranih prehrambenih proizvoda i muzej postera." Muzej internet muzeja ima i linkove do mnogih svjetski poznatih institucija, poput Smithsoniana, ovdje u Washingtonu pa do Muzeja d’Orsay u Parizu. No ono što je ovdje posebno to su neobične kolekcije koje odražavaju otkačenost i radoznalost strastvenih pojedinaca. Mnogi od ovih internet muzeja dolaze sa svih strana svijeta. Na primjer, tu je kolekcija osebujnih znakova za brijačke radnje u Zapadnoj Africi ili pak zbirka filmskih postera iz Meksika. Popis se nastavlja i nema čega se ne može naći. Tu su zastarjeli kompjutori, jelovnici iz željezničkih restorana, američke reklame za Vokswagenov mini-bus, itd. Jim Coudal, utemeljitelj Muzeja internet muzeja, kaže: "Vjerujem da su ljudi kolekcionari po prirodi. Internet mogućava ljudima koji skupljaju stvari da ih vizualno prenesu i budu ponosni na svoje kolekcije. Drugim riječima oni kažu u sebi - znam da i drugi imaju ovakve kolekcije, ali niti jedna nije dobra poput moje." Internet muzeji odražavaju neke prednosti interneta. Naime, to je medij za povezivanje s drugim ljudima koji dijele istu strast i koji mogu izraditi internet stranicu za puno manje novca nego što bi ih koštalo kad bi htjeli sagraditi pravi muzej. Internet adresa Muzeja internet muzeja glasi: coudal.com/moom.php